Porminuta korbatado

Porminuta korbatado estas la rapido de la pulso mezurita per la nombro de kuntirigoj (batoj) fare de la koro por unu minuto (bpm). La korbatado povas varii laŭ la fizikaj necesoj de la korpo, kiel la neceso absorbi oksigenon kaj ekskrecii karbondioksidon. Ĝi estas kutime egala aŭ proksima al la pulso mezurita je ajna periferia punkto. Agoj kiuj povas okazigi ŝanĝojn estas korpekzercado, dormo, anksio, streso, malsanoj kaj engluto de drogoj.

La American Heart Association asertas, ke la normala korbatado de plenkreskulo en ripozo estas de 60–100 bpm."All About Heart Rate (Pulse)". American Heart Association. 22 Aŭg 2017. Alirita la 22an de julio 2020.  Takikardio estas tro rapida korbatado, difinita super 100 bpm en ripozo. Bradikardio estas tro malrapida korbatado, difinita sub 60 bpm en ripozo. Dum dormo malrapida korbatado kun indicoj de ĉirkaŭ 40–50 bpm estas ofta kaj konsiderata normala. Kiam la koro ne estas batanta en regula modelo, tio estas referencata kiel aritmio. Nenormaleco de korbatado foje indikas malsanon. Fuster, Valentin; Wayne, Alexander R.; O'Rouke, Robert A. (2001). Hurst's The Heart (10th International ed.). New York: McGraw-Hill. ISBN 978-0071162968. OCLC 49034333., pp. 78–79. 

La koro batas en ripoza, trankvila homo 50- ĝis 100-foje minute. Oni povas plej bone mezuri la pulsonombron matene. La trankvila pulso de trejnita eltena sportisto estas de po 32 ĝis 45 batoj por minuto. La kor- kaj pulmo-volumo de tiuj sportistoj estas pli granda ol normala.

Averaĝa trankvila pulso:
 ĉe fetoj: ĉirkaŭ 150/min
 ĉe suĉbeboj: ĉirkaŭ 130/min
 ĉe infanoj: ca. 100/min
 ĉe junuloj: ĉirkaŭ 85/min
 ĉe plenkreskuloj: ĉirkaŭ 70/min
 ĉe olduloj: ĉirkaŭ 90/min

 Vidu ankaŭ 
 Batoj por minuto, termino por muziko

 Notoj 

Kategorio:Malsanoj
Kategorio:Kardiovaskula fiziologio
Kategorio:Kardiologio